钦定古今图书集成/明伦汇编/氏族典/第393卷 > 李中师
## 钦定古今图书集成/明伦汇编/氏族典/第393卷 > 李中师

按《宋史李中师传》：“中师，字君锡，开封人。举进士，陈执
中荐为集贤校理，擢度支判官，为淮南转运使，徙河
东，入为度支副使，拜天章阁待制，陕西都转运使，知
澶州、河南府。召权三司使，龙图阁直学士，复为河南。
用法深刻烦碎无大体，惟厚结中人。初，神宗尝对宰
相称其治状，富弼曰：‘陛下何从知之’？帝默然。中师御”
弼沮己，及再至，弼已老，乃籍其户，令出免役钱与民
等，又希司农指，多取馀视他处为重，洛人怨之。